Էդիսոն Ֆլորես

Էդիսոն Ֆլորես Պերալտա (, ), պերուացի ֆուտբոլիստ, «Օլբորգ» ակումբի և Պերուի հավաքականի հարձակվող։ 2018 թվականի աշխարհի առաջնության մասնակից։

Ակումբային կարիերա 

Էդիսոնն իր պրոֆեսիոնալ կարիերան սկսել է «Ունիվերսիտարիո» ակումբի կազմում։ 2011 թվականին Էդիսոնը ընդգրկվել է թիմի հայտացուցակում այն բանից հետո, երբ երիտասարդական թիմի հետ հաղթել է Լիբերտադորեսի երիտասարդական գավաթի խաղարկությունում և ճանաչվել նրա լավագույն խաղացող։ Օգոստոսի 1-ին «Խուան Աուրիչ» ակումբի դեմ խաղում Էդիսոնը կատարել է իր նորամուտը Պերուի առաջնությունում՝ հանդիպման երկրորդ խաղակեսում փոխարինելով Էնդի Պոլոյին։ 2012 թվականի ապրիլի 22-ին  «Լեոն դե Ուանուկո» ակումբի դեմ մրցավեճում Էդիսոնը խփել է իր առաջին գոլը «Ունիվերսիտարիո» ակումբի կազմում։

Նույն թվականի ամռանը  Էդիսոնը տեղափոխվել է Իսպանական «Վիլյառեալ» ակումբ։ Հիմնական կազմում տիրող մեծ մրցակցության պատճառով Էդիսոնը տեղափոխվել է ակումբի երկրորդ կազմ։ Սեպտեմբերի 30-ին «Բադալոնա» ակումբի հեմ խաղում Էդիսոնը կատարել է իր նորմուտը իսպանական Սեգունդայում՝ երկրորդ խաղակեսում փոխարինելով Մոի Գոմեսին։ Դեկտեմբերի 1-ին «Լևանտե» ակումբի երկրորդ կազմի դեմ խաղի ժամանակ Էդիսոնը խփել է իր առաջին գոլն իր նոր ակումբի կազմում։ 2014 թվականի ամռանը Էդիսոնը վերադարձել է «Ունիվերսիտարիո» ակումբի կազմ։

2016 թվականի ամռանը Էդիսոնը տեղափոխվել է դանիական «Օլբորգ» ակումբի կազմ։ Օգոստոսի 15-ին «Էսբերգ» ակումբի դեմ խաղում Էդիսոնը կատարել է իր նորամուտը դանիական Սուպերլիգայում։ Օգոստոսի 28-ին «Օրհուս» ակումբի դեմ խաղում Էդիսոնը խփել է իր առաջին գոլը «Օլբորգ» ակումբի կազմում։

Միջազգային կարիերա 
2011 թվականին Էդիսոնը Պերուի պատանեկան հավաքականի կազմում մասնակցել է Էկվադորում անցկացվող Հարավային Ամերիկայի պատանեկան առաջնությանը։ Մրցաշարի ընթացքում Էդիսոնը մասնակցել է Արգենտինայի, Էկվադորի, Բոլիվիայի և Ուրուգվայի հավաքականների դեմ խաղերին։ Ուրուգվայի դեմ խաղում Էդիսոնը 3 գոլ է խփել։

2013 թվականին Պերուի երիտասարդական հավաքականի կազմում Էդիսոնը մասնակցել է Հարավային Ամերիկայի երիտասարդական առաջնությանը, որն անցկացվում էր Արգենտինայում։ Մրցաշարի ընթացքում նա մասնակցել է Վենեսուելայի, Բրազիլիայի, Պարագվայի, Կոլումբիայի, Չիլիի, երկու անգամ Ուրուգվայի և Էկվադորի հավաքականների դեմ խաղերին։ Բրազիլիայի և Չիլիի հավաքականների դեմ խաղերում Էդիսոնը մեկական գոլ է խփել։

2013 թվականի օգոստոսի 14-ին Պարագվայի հավաքականի դեմ ընկերական  խաղում Էդիսոնը կատարել է իր նորամուտը Պերուի հավաքականի կազմում՝ հանդիպման երկրորդ խաղակեսում փոխարինելով Ալբերտո Ռոդրիգեսին։ 2016 թվականի մայիսի 24-ին Տրինիդադ և Տոբագոյի հավաքականի դեմ խաղում Էդիսոնը խփել է իր առաջին գոլը ազգային հավաքականի կազմում։

2016 թվականի ամռանը Էդիսոնը հավաքականի կազմում մասնակցել է Ամերիայի գավաթի խաղարկությանը, որն անցկացվում էր ԱՄՆ-ում։ Մրցաշարի ընթացքում Էդիսոնը մասնակցել է Հայիթիի, Էկվադորի, Բրազիլիայի և Կոլումբիայի  հավաքականների դեմ խաղերին։

2018 թվականին Էդիսոնը մասնակցել է աշխարհի առաջնությանը, որն անցկացվել է Ռուսաստանում։ Մրցաշարի ընթացքում Էդիսոնը մասնակցել է Ֆրանսիայի, Դանիայի և Ավստրալիայի հավաքականների դեմ խաղերին։

Գոլերը Պերուի հավաքականի կազմում

Ծանոթագրություններ

Արտաքին հղումներ 
 
 
 
 
 

2018 թվականի ֆուտբոլի աշխարհի առաջնության մասնակիցներ
Ֆուտբոլի հարձակվողներ